Karin Rask

Karin Rask (neiupõlvenimi Karin Lätsim; sündinud 21. aprillil 1979) on eesti näitleja ja moelooja.

Ta on lõpetanud 1997. aastal Haapsalu Gümnaasiumi ja õppinud aastatel 1997–1998 Tallinna Pedagoogikaülikoolis raadiorežii erialal.Karin Rask Eesti Teatriliidu kodulehel. Vaadatud 09.11.2023. 2002. aastal lõpetas ta Eesti Muusikaakadeemia Kõrgema Lavakunstikooli näitleja erialal (20. lend).Karin Rask Eesti Filmi Andmebaasis. Vaadatud 09.11.2023.XX lend (1998–2002) Eesti Muusika- ja Teatriakadeemia kodulehel. Vaadatud 09.11.2023.

Aastatel 2002–2014 oli ta Eesti Nuku- ja Noorsooteatri näitleja.

Alates 2014. aastast on ta vabakutseline näitleja ja moedisainer.Kasutatud kangad ja kardinad muutuvad Karina Raski käe all printsessikleitideks! Uuskasutuskeskuse koduleht, 14.10.2016.

Töö näitlejana
 Rollid Nukuteatris 
 2002 Kaunitar – I. Põllu "Tulipunane lilleke" 
 2002 Vanaema igamees – A. Byström "Suur ime"
 2002 Tüdruk – P-E. Rummo "Aknalaua Juss" 
 2003 Jo – J. Upton "Ashes and Sand" 
 2003 Toatüdruk Maasikas, koer Murra, kohtukull – G. Rodari, E. Spriit "Cipollino" 	
 2003 Artist, Vanaema Maasikamoos – A. Kivirähk "Vapper Keefir"
 2003 Jutumeister – G. Rodari, V. Keller "Sinine unistus"
 2004 Patty Simcox – J. Jacobs, W. Casey "Grease"
 2004 Kitsetall Sisi – Vennad Grimmid, L. Tungal "Hunt ja seitse kitsetalle"
 2004 Hera, kuningas Eurystheus – Triin Voorel, Andres Roosileht "Herakles"
 2004 Vares – K. Kangur, U. Lennuk "Timbu-Limbu ja lumemöldrid"
 2005 Perenaine, Õde Kirsipuu – E. Raud, R. Toots "Jälle need naksitrallid" 	
 2005 Perenaise hobune, II vanaeit, sulastüdruk, puu – S. Lagerlöf, G. Tunström "Troll-Poiss"
 2005 Inetu pardipoeg – U. Lennuk "Muinasjutumees"
 2006 Tippkirurg – V. Keller "Kilplaste Klubi"

 Rollid teistes teatrites 
 2001 Holly Scabe – J. Martin "Tšehhov ja šõubisnis" (diplomilavastus Tallinna Linnateatris)
 2001 Willie – T. Williams "Elamiskõlbmatuks tunnistatud" (Raadioteater)
 2002 1. jumal ja vennapoeg – B. Brecht "Hea inimene Sezuanist" (diplomilavastus Vanalinnastuudios)
 2002 Vera – Merle Karusoo "HIV" (Eesti Draamateater)
 2003 Maila – "Haapsalu Valge Daam" (Randlane)
 2004 Ärinaine – R. Maxwell "Showcase" (Von Krahli Teater)
 2005 "Frankenstein" (Emajõe Suveteater)
 2012 topeltroll – Fosse/Mrožek/Tohver "Maja" (PolygonTeater)Maja - PolygonTeater Danzumehe blogi, 10.03.2012.
 2012 Anastassia – K. M. Ryan "O.T.M.A. – Nikolai II tütred" (Kuressaare Linnateater)
 2012 Rose – Teale "Minu oma" (Ugala)
 2013 Rebecca Huntley-Pike – Alan Ayckbourn "Hukkamõistu koor" (Kell Kümme)
 2014 Naine Marta – Martin Algus "Väävelmagnooliad" (PolygonTeater)Veiko Märka. Kurat täiendusõppel Sirp, 16.01.2015.
 2015 Fatima – Schimmelpfennig "Araabia öö" (PolygonTeater)
 2015 Anett – Jaan Tätte "Palju õnne argipäevaks!" (PolygonTeater)
 2015 Penelope Ryan – Kurt Vonnegut "Õnne sünnipäevaks, Wanda June!" (PolygonTeater)Meelika Hirmo. Alfaisaste peidetud tundlikkus. KesKus, detsember 2015 / 11.02.2016.
 2016 "Sild" 
 2017 Hanna – Vallik/Jaaks "Kõik normaalsed inimesed – KNI!" (PolygonTeatri ja Vaba Lava ühistöö)
 2017 Ella Ilbak – Loone Ots "Vürst ja tantsijanna ehk Klaasist mälu" (Ajateater)
 2018 Laura – Tätte/Shakespeare "Peatumine ristteel" (PolygonTeater)
 2021 kultuuritöötaja / keskaja emand – Indrek Hargla "Viirastus" (Valge Daami suveteater)
 2023 Helen – Karl Koppelmaa "Küünik" (teater Kelm)

 Rollid mängufilmides 
 2007 Andres Kivi naine – "Võõras"
 2012 Blond ja brünett – "Codex Gigas"
 2013 Sten-Eriku ema – "Mereröövlimäng" (tudengifilm)
 2015 Sadu ema – "Supilinna Salaselts"
 2015 Karin – "Tiibadeta piloot" (rež. Leeni Linna)
 2016 Simone – "Klassikokkutulek" (rež. René Vilbre)
 2022 Anna (peaosa) – "Läheduse raamid" (rež. Michael Keerdo-Dawson)
 2022 Liine – "Piloot" (rež. Ergo Kuld)
 2024 Siiri – "Aurora"
 2025 intiimkoolitaja Epp – "Jan Uuspõld läheb koju" (rež. Rain Tolk ja Andres Maimik)

 Rollid telesarjades 
 2002 Väike Mukk, politseinik – "Burattino" (ETV lavastuslik lastesari)
 2003, 2005-2006 Lucy – "Kodu keset linna"
 2007-2008 Triin Mets – "Kelgukoerad"
 2012 Kiku – "Nurjatud tüdrukud"
 2009 Liis – "Kättemaksukontor"
 2010 Kessu – "Pihikamber"
 2010 Roberte (Bertha) Bertolier – "Teise mehe pea" (Tallinna TV)
 2014 Katrin Ausmann – "Kättemaksukontor"
 2014 osatäitja – "Viimane võmm"
 2014 Marge – "Saladused"
 2014 Marili Viik – "Keskea rõõmud"
 2015 Rita (peaosa) – "Varjudemaa"
 2015 "Krista lood" (TV3)
 2017 Ellen Kalmistu – "Siberi võmm"
 2017–2018 Eva – "Nukumaja" (Kanal 2)
 2019 Kaie – "Nõnda ka maa peal" (ETV)
 2020 pulmakorraldaja – "Lahutus Eesti moodi" (ETV)
 2021 Karin Rask (ise) – "Planeedipäästjad" (ETV2 eksperimentaalne osalussari)
 2021–2022 Marika – "Sassis" (Inspira, Kanal 2)
 2022 Margaret – "Valguses ja varjus" (Kanal 2)
 2022 Karli ema – "Piloot" (Elisa Huub, PÖFF)
 2022–2023 "Naised saunas rääkisid" (TV3, Go3)
 2023 Ervini abikaasa Eha – "Legend eluajal" (ETV)
 2023 uurija Tihane – "Buss" (Go3)
 2024 Elna Raud – "Papsid" 
 2024 Sandra – "Valetamisklubi" (TV3)
 2024 Von Dehni abikaasa – "Von Fock" (ETV 2025)
 2025 Evelin – "Keskea rõõmud" (TV3)

Lisaks on ta lugenud dublaaži paljudele animafilmidele ning kuulunud Pimedate Ööde filmifestivali (PÖFF) võistlusfilmide žüriisseGalerii: PÖFF-i peaauhind läks Kolumbiasse ERR 01.12.2018.. Ta on olnud Tallinna Teatrikoolis ja Polygoni teatrikoolis näitlejate juhendaja.2016. aasta teatrikroonika Statistika aastaraamat. Vaadatud 09.11.2023.

 Moelooming 
Karin Rask jõudis moeloomingu juurde tänu sellele, et kui 2004. aastal asutati Taaskasutuskeskus, hakkas ta sageli seal vabatahtlikuna abiks käima ning märkas kangaid, mis olid saadetud uuele ringile. Talle tundus, et need kangad kõnetavad teda – annavad ideid ja vihjeid, milline riideese ühest või teisest kangast võiks saada. Seetõttu nimetab Karin Rask end Kangakuulajaks. Teise ringi kangastest rõivaste kavandamise ideed ärgitas ellu viima ka tunnustatud taaskasutusdisainer Reet Aus.Tiiu Suvi. Kangakuulaja Karin Anne ja Stiil / Delfi, 30.10.2020.

Loomingulises mõttes näite- ja moekunsti võrreldes on Karin Rask öelnud, et kui teatris ja filmis viib ta näitlejana ellu lavastaja ideid ja tahtmisi ning on vaid väike osa suures tervikus, siis tema brändijuhi- ja moeloojatöö sarnaneb lavastajatööga. Kuid tema puhul need kaks loomevaldkonda ei sega, vaid täiendavad teineteist.Liisa Tupits. Teatritööst moemaailma sukeldunud Karin Rask: ma ei teeni tohutult suuri summasid, aga kindlasti ei ole mul hobiettevõte, millele peale maksan Kroonika/Delfi, 23.11.2024. 

Tosina tegutsemisaasta järel on tema kui moelooja loomingu retsept jäänud samaks: puhas mimalistlik käekiri, tähelepanu detaildele, kõrgekvaliteediline rätsepatöö ja tervikuks läbitöötatud kollektsioonid.Disainer Karin Rask Karin Raski koduleht. Vaadatud 18.07.2025.

Lasterõivabränd Kalamaja Printsess
Karin Raskist saigi kõigepealt rõivabrändi Kalamaja Printsess looja ja disainer. Kalamaja Printsess on Eestis toodetud sajaprotsendiliselt taaskasutatud lasterõivaste bränd. Kõik materjalid pärinevad Uuskasutuskeskusest ja iga rõivaese on unikaalne. Tema esimese kollektsiooni esitlus sai teoks 2013. aasta lõpus Eesti Draama­teatri Jõulusahvri üritusel. 2024. aasta lõpu seisuga on ta lasterõivabrändi arendamises teinud pausi.Liisa Tupits. Teatritööst moemaailma sukeldunud Karin Rask: ma ei teeni tohutult suuri summasid, aga kindlasti ei ole mul hobiettevõte, millele peale maksan Kroonika/Delfi, 23.11.2024.

Naisterõivabränd Karin Rask
2020. aastal lõi ta endanimelise naisterõivabrändi, mis esindab aeglast moodi. Ettevõte tegutseb jäätmeteta tootmise (zero-waste) ja ringmajanduse põhimõtetel. Rõivaste disainimiseks kasutatakse tekstiilivabrikutes tootmisest järele jäänud kangajääke või uusi orgaanilisi materjale, mis on ostetud eetilistelt tootjatelt.Karin Rask Keskkonnaministeeriumi veebisait Ringmajandus. Vaadatud 09.12.2021. Selle brändi tooted pälvisid 2021. aastal kvaliteedimärgise "EMA märkab 2021".Karin Raski kimonod Ajakiri Ema. Ilusa elu giid. Vaadatud 26.02.2022.

Modellitöö
Karin Rask on aastaid töötanud rõivamodellina mitmesugustel moe-, ilu- ja heategevusüritustel (nt Tallinn Fashion Week, mess Ilu Sõnum, Kuldnõela gala, Tallinna Kaubamaja moepeod, glämmi- ja moelaadad jms) ning poseerinud fotomodellina kümnetes ajakirjades, kataloogides ja reklaamplakatitel. 

Moedisaineri vaatenurk on tema modellitööle sisukust lisanud. Teda on peetud rõivastuse alal silmapaistvalt maitsekaks trenditundjaks, näiteks 2022. aastal valiti ta Kaubamaja moepeo parimate riietujate autahvlile kui "sügisese moesõnumi täiuslik saadik".Kristina Herodes, Sander Ilvest. Galerii ⟩ Kes olid parimad riietujad Kaubamaja moepeol? Postimees/Naine, 09.09.2022. Teisalt aga propageerib ta ka modellina igal sammul säästvat elustiili ja materjalide taaskasutust. Näiteks 2018. aastal kandis ta presidendi vastuvõtul kleiti, mille disainis ise, andes uue elu ühele 30 aasta vanusele hinnalisele kleidiriidele.Tiiu Suvi. https://annestiil.delfi.ee/artikkel/82327409/karin-rask-kannab-presidendi-vastuvotul-30-aastat-vanast-kangast-kleiti Karin Rask kannab presidendi vastuvõtul 30 aastat vanast kangast kleiti] Anne & Stiil / Delfi, 24.02.2018.Ele Kalda, Helen Pentsa. Fotod | Vastuvõtu suurimad moetabamused: millised rõivad meeldisid ekspertidele enim? Õhtuleht.ee, 25.02.2018.Tiiu Suvi. Õnne eest peab olema tänulik Jõulukataloog My Stockmann. Jõulud 2000. 

Eraelus kannab Karin Rask peamiselt enda loomingut, tehes seda mitmel põhjusel: ühelt poolt saab ta ära proovida ja ellu viia oma moedisainiideid ehk kanda seda, mis tõesti meeldib, teisalt aga testib ta nii uute mudelite mugavust ja kvaliteeti.Liisa Tupits. Teatritööst moemaailma sukeldunud Karin Rask: ma ei teeni tohutult suuri summasid, aga kindlasti ei ole mul hobiettevõte, millele peale maksan Kroonika/Delfi, 23.11.2024.

 Raadiotöö 
2021. aasta novembrist kuni 2023. aasta lõpuni koostas ja juhtis ta Eesti Lasterikaste Perede Liidu taskuhäälingu Sumin saateid.Näitleja Karin Rask paneb end proovile uues ametis: mulle on see väga põnev kogemus Delfi/Kroonika, 30.11.2021.Eesti Lasterikaste Perede Liit tuli välja podcastide sarjaga Sumin Rapla Tre Raadio, 29.11.2021.Taskuhäälingu Sumin saated Podcast.ee. Vaadatud 16.01.2025.

Muid ühiskasulikke ettevõtmisi
Panus laste tervislikku toitumisse
2015. aastal oli Karin Rask koos ajakirjanik Merle Liivakuga Sünni ja Imetamise Eesti Tugiühingu imetamisnõustamise kampaania reklaamnägu ja eestkõneleja. Kampaania eesmärk oli parandada imetamisteabe kättesaadavust, et võimalikult paljud imikud saaksid võimalikult pikka aega toituda rinnapiimast.Karin Rask ja Merle Liivak kutsuvad annetama imetamisnõustajate toetuseks, et rohkem lapsi saaks kauem emapiima Sünni ja Imetamise Eesti Tugiühingu koduleht, 09.03.2015.

Kogu Raskide pere on andnud oma panuse Merle Liivaku ja Hele-Mai Alamaa "Kahvliahvi kokaraamatu" (2015) tegemisse: pakkunud välja oma lemmiktoiduretsepte ning koos lastega leiutanud ja läbi proovinud uusi retsepte. Selle raamatu üks eesmärke ongi kogu perega kokkamise kaudu äratada lastes huvi toiduvalmistamises osalemise ja mitmekesise toitumise vastu.Ilmus Kahvliahvi kokaraamat - imetore retseptikogumik kogu perele! Postimees.ee, 27.11.2015. Karin Rask on oma perega osalenud ka Tervise Arengu Instituudi tervisliku toitumise kampaaniates, tutvustades lastega pere toidulaua rikastamist puu- ja köögiviljatoitudega.Karin Rask peidab kasulikud viljad suppi ja omletti Postimees/Kodu, 18.10.2011.

Alates 2017. aastast on Karin Rask kaasa löönud ka üle Eesti 22 000 õpilast hõlmavas Daily koolisööklate projektis "Tähed taldrikus", propageerides ühe oma pere lemmiktoiduna köögiviljadega lõhesuppi ning jagades oma kodus abiks olnud nippe, millega lapsi täisväärtuslike toiduvalikuteni juhatada.Näitleja Karin Raski kokandusnippide abil lapsed tervislikumalt sööma Eesti Naine / Delfi, 24.04.2018.

Jäätmetekke vähendamise eestkõneleja
2021. aastal oli Karin Rask valitud Euroopa jäätmetekke vähendamise nädala Eesti saadikuks ehk selle kampaania eestkõnelejaks.Näitleja Karin Rask: iga kooli ja kogukonna panus jäätmetekke vähendamisse on hindamatu Bioneer.ee, 23.11.2021.Näitleja Karin Rask: iga kooli ja kogukonna panus jäätmetekke vähendamisse on hindamatu Uued Uudised, 18.11.2021. Samal aastal osales ta koos teiste avaliku elu tegelastega (telelegend Reet Linna, raadio- ja saatejuhi Andrei Titovi, näitleja Doris Tislari ning muusiku ja luuletaja Marten Kuningaga) Uuskasutuskeskuse kevadises teavituskampaanias "Anna uuele ringile".Algas Uuskasutuskeskuse kampaania „Anna uuele ringile!“ Turundajate Liidu koduleht. 07.05.2021.

Abikaasa ühiskonna- ja turundusprojektid
Lisaks vabatahtlikule tööle Uuskasutuskeskuses on Karin Rask jõudumööda kaasa löönud ka muudes abikaasa Rasmus Raski asutatud või juhitud ühiskonna- ja turundusprojektides, näiteks "Avatud kooli" ja "Kiusamisvaba kooli" projektis, ning aidanud turundada abikaasa ökojäätisefirma La Muu tooteid.Ene Veiksaar. Karin Raski elu | Kas see ei ole ehk liiga ilus, et tõsi olla? Pere ja Kodu, 05.12.2018.Karin Rask pakkus laadal käsitsi valmistatud jäätist Postimees/Elu24, 20.04.2013. Kui Karin ja Natali Rask võitsid 2017. aastal meelelahutussaate "Suure tähe väike täht", annetasid nad võiduga kaasnenud heategevussumma sihtasutusele Kiusamisvaba Kool.Galerii: «Suure tähe väike täht» võitsid näitleja Karin Rask ja tütar Natali! Postimees/Elu24, 03.04.2017.

Ettevõtmiste patroon
Pärast Pindi Kinnisvara ja ajakirja Kodukiri korraldatava aasta kodu konkursi võitu 2003. aastal on Karin Rask olnud 2017. aastal selle konkursi patroon.Anna-Liisa Mets. Esmaspäeval selgub aasta kodu: viska osalejatele pilk peale Postimees/Kodu, 17.02.2017.Anna-Liisa Reppo. Kodu pannkoogimuusikaga Õhtuleht.ee, 26.02.2017.

Alates 2021. aastast on ta olnud ka Eesti Ettevõtlike Naiste Assotsiatsiooni (EENA) programmi "Naised ettevõtluses – roheline ja hooliv" patroon.Keilit Aedma. Video | Karin Rask selgitab, kuidas mõjutas vabakutseliseks näitlejaks hakkamine seda, et temast sai moelooja Anne & Stiil / Delfi, 07.10.2021.

Liikmesus
 Alates 2002 – Eesti Teatriliidu ja Näitlejate Liidu liige

Tunnustus
 2004 – Rusikas Silmaauku – parim kõrvalosatäitja Eesti Nuku- ja Noorsooteatris hooajal 2003–2004Nukuteater jagas kolleegipreemiaid Eesti Teatri Agentuur, 03.06.2004.
 2011 – Eesti Nuku- ja Noorsooteatri Pärl ehk parim naisnäitlejaJaak Allik. Teatrielu 2011 lk 345.
 2021 – kvaliteedimärgis "EMA märkab 2021" moebrändile Karin Rask

Isiklikku
Ta on 2005. aastast abielus Rasmus Raskiga, peres kasvavad poeg Hugo (2006), tütar Natali (2009)"Karin Rask sai tütre", Õhtuleht, 29.05.2009. ja poeg Stig (2019). Tema äi on Märt Rask.Karin Lätsim ja Rasmus Rask abiellusid Kroonika/Delfi, 16.08.2005.

2003. aastal võitis Karin Lätsimi ja Rasmus Raski kodu Pindi Kinnisvara ja ajakirja Kodukiri korraldatud konkursi "Kaunis kodu 2003".Kaunim kodu on Pindi Kinnisvara meelest Karin Lätsimil ja Rasmus Raskil Eesti Päevaleht / Delfi, 25.11.2003. 

Hea vormi hoidmiseks käib ta kord nädalas erilises tantsutrennis, mille tähtsaim põhimõte on vaheldusrikkus: seal harjutatakse nii kaasaegset tantsu kui ka Broadway lavatantsu, diskot, džässi, kiiremaid ja aeglasemaid lugusid. Lisaks teeb ta ka jõusaali- ja üldtreeningut.Liisa Tupits. Teatritööst moemaailma sukeldunud Karin Rask: ma ei teeni tohutult suuri summasid, aga kindlasti ei ole mul hobiettevõte, millele peale maksan Kroonika/Delfi, 23.11.2024.Helina Piip. Näitlejanna Karin Rask elab siin ja praegu: „Õnneliku elu saladus on hea tervis ja halb mälu!“ Õhtuleht.ee, 29.01.2025.

Viited

Välislingid
 Karin Rask IMDb-s
 Karin Raski moelooming Eesti Disaini Majas
 Merit Raju. Karin Raski aeglane mood Ajakiri Hingele Pai, 12. märts 2017
 Ene Veiksaar. Karin Raski elu. Kas see ei ole ehk liiga ilus, et tõsi olla? Pere ja Kodu, 5. detsember 2018
 Saagem tuttavaks: Karin Rask, seekord moebränd Sisaldab 25 fotot. Veebiajakiri Portail, 21. september 2020
 Artikleid Karin Raski moeloomingu kohta portaali Geenius.ee moerubriigis 
 Minu roheline eluviis – Karin Rask Hortese koduleht, aprill 2021
 Fotod | Karin Raski sügistalvine kollektsioon pakub vimkaga klassikuid Anne ja Stiil / Delfi, 19. august 2021
 Geidi Raud. Kliimamudijad | Karin Rask pooldab taaskasutust: minuni on ringiga tagasi jõudnud poja riideid, mida on kandnud vahepeal kümmekond last Õhtuleht, 18. september 2021 
 Näitleja Karin Rask: kogukonna panus jäätmetekke vähendamisse on hindamatu Õhtuleht.ee, 18. november 2021
 Minu elu 10 kuldreeglit: Karin Rask Buduaar.ee, 10. jaanuar 2022 
 Annabel Piirma, Rauno Ruus. "Rööprähklejad" | Karin Rask: kui keegi ostab ühe kleidi aastas, siis ehk ei tundugi 250 eurot enam nii palju Eesti Ekspressi taskuhäälingusaade, 12. juuli 2025

Kategooria:Eesti näitlejad
Kategooria:Eesti moekunstnikud
Kategooria:Eesti saatejuhid
Kategooria:Eesti Muusika- ja Teatriakadeemia vilistlased
Kategooria:Sündinud 1979